Diari Oficial de la Generalitat Valenciana


Sumari del DOGV 8050, del 29-05-2017 (2017/3839)

RESOLUCIÓ de 2 de maig de 2017, del director general de l'Agència Valenciana de Seguretat i Resposta a les Emergències, per la qual s'aprova el Pla d'emergència exterior de les empreses d'explosius de la província de València (Vicente Caballer, Ricardo Caballer, Platón, Garuda, MaxamCorp i El Gato).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8050

Data del DOGV
:   29-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3839


Data del document
:   02-05-2017

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Descriptors 

:   * empresa privada

RESOLUCIÓ de 2 de maig de 2017, del director general de l'Agència Valenciana de Seguretat i Resposta a les Emergències, per la qual s'aprova el Pla d'emergència exterior de les empreses d'explosius de la província de València (Vicente Caballer, Ricardo Caballer, Platón, Garuda, MaxamCorp i El Gato). [2017/3839]  
L'article 13 del Reial decret 840/2015, de 21 de setembre, pel qual s'aproven mesures de control dels riscs inherents als accidents greus en què intervinguen substàncies perilloses, estableix que les comunitats autònomes hauran d'elaborar i aprovar els plans d'emergència exterior de les empreses afectades per l'esmentat article.  
  
Tal com estableix l'article 6 del Decret 103/2015, de 7 de juliol del Consell, pel qual s'estableix l'estructura orgànica bàsica de les conselleries i de la Presidència de la Generalitat, i l'article 30 del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, i la Llei 4/2017, de 3 de febrer de la Generalitat, per la qual es crea l'Agència Valenciana de Seguretat i Resposta a les Emergències correspon a l'Agència Valenciana de Seguretat i Resposta a les Emergències el desenvolupament de les funcions relacionades amb la protecció civil.  
  
La Direcció General de l'Agència Valenciana de Seguretat i Resposta a les Emergències de la Generalitat, en coordinació amb l'Administració General de l'Estat i l'Ajuntament de Villena i amb la col·laboració dels distints serveis operatius que actuarien en cas d'accident en aquest tipus d'establiments, ha elaborat el Pla d'emergència exterior de de les empreses d'explosius de la província de València (Vicente Caballer, Ricardo Caballer, Platón, Garuda, MaxamCorp i El Gato), que va ser objecte d'un informe favorable per la Comissió de Protecció Civil de la Comunitat Valenciana en la seua reunió de 27 d'octubre de 2017.  
Per tot el que s'ha dit anteriorment, d'acord amb l'article 24.3 de la Llei 13/2010, de 23 de novembre, de la Generalitat, de protecció civil i gestió d'emergències, i en virtut del que estableix l'apartat cinqué de la Resolució de 12 de febrer de 2016, del president de la Generalitat, per la qual delega determinades atribucions en distints òrgans de la Presidència (DOGV 7722, 17.02.2016), resolc:  
  
Primer  
Aprovar el Pla d'emergència exterior de les empreses d'explosius de la província de València (Vicente Caballer, Ricardo Caballer, Platón, Garuda, MaxamCorp i El Gato), que entrarà en vigor l'endemà de la publicació de la present resolució en el Diari Oficial de la Generalitat Valenciana.  
  
Segon  
Remetre el Pla d'emergències exterior de les empreses d'explosius de la província de València (Vicente Caballer, Ricardo Caballer, Platón, Garuda, MaxamCorp i El Gato) al Consell Nacional de Protecció Civil per al seu informe, tal com està establit en l'article 14.3 de la Llei 17/2015, de 9 de juliol, del Sistema Nacional de Protecció Civil.  
  
  
Contra la present resolució que, en virtut del que estableix la disposició addicional primera del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, esgota la via administrativa, es pot interposar, potestativament, un recurs de reposició davant del mateix òrgan que va dictar l'acte, en un termini d'un mes comptat des de l'endemà de la publicació, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Tot això de conformitat amb el que estableixen els articles 107, 116 i 117 de la Llei 30/199, de 26 de novembre, de règim jurídic de les administracions públiques i del procediment administratiu comú, i els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar qualsevol altre tipus de recurs o reclamació que millor convinga al seu interés.  
  
València, 2 de maig de 2017.- El president de la Generalitat, p. d. (R 12.02.2016; DOGV 7722, 17.02.2012), el director general de l'Agència Valenciana de Seguretat i Resposta a les Emergències: José María Ángel Batalla.